|  |  |
| --- | --- |
| http://192.168.0.151/images/DocFlow/Emblem.jpg | **ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՍՅՈՒՆԻՔԻ ՄԱՐԶ ԿԱՊԱՆ  ՀԱՄԱՅՆՔԻ  ԱՎԱԳԱՆԻ** |
| **գիծ** | |

**ՈՐՈՇՈՒՄ N 22-Ն**

**29 ՄԱՐՏԻ 2019թ.**

**ՏԵՂԱԿԱՆ ԻՆՔՆԱԿԱՌԱՎԱՐՄԱՆԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԲՆԱԿԻՉՆԵՐԻ ՄԱՍՆԱԿՑՈՒԹՅԱՆ ԿԱՐԳԸ ՀԱՍՏԱՏԵԼՈՒ ԵՎ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2014 ԹՎԱԿԱՆԻ ՀՈՒՆԻՍԻ 20-Ի ԹԻՎ 36-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 38)-րդ կետով, «Նորմատիվ իրավական ակտերի մասին» Հայաստանի Հանրապետության օրենքի 1-ին և 37-րդ հոդվածներով, հաշվի առնելով համայնքի ղեկավարի տեղակալի առաջարկությունը, ***համայնքի ավագանին*** ***ո ր ո շ ու մ է.***

1. Հաստատել տեղական ինքնակառավարմանը Հայաստանի Հանրապետության Սյունիքի մարզի Կապան համայնքի բնակիչների մասնակցության կարգը՝ համաձայն հավելվածի:
2. Ուժը կորցրած ճանաչել Կապան համայնքի ավագանու 2014 թվականի հունիսի 20-ի **«Տեղական ինքնակառավարմանը Հայաստանի Հանրապետության Սյունիքի մարզի Կապան քաղաքային համայնքի բնակիչների մասնակցության կարգը հաստատելու մասին» թիվ 36-Ն որոշումը:**
3. Սույն որոշումից բխող գործառույթներն իրականացնել օրենսդրությամբ սահմանված կարգով:

**Կողմ( 11 )`**

**ԱՆՏՈՆՅԱՆ ԱՐԵՆ ԿՈՍՏԱՆԴՅԱՆ ԻՎԱՆ**

**ԱՍՐՅԱՆ ՎԱՉԵ ՀԱՐՈՒԹՅՈՒՆՅԱՆ ԿԱՄՈ**

**ԳԵՎՈՐԳՅԱՆ ՎԱՐԴԱՆ ՀԱՐՈՒԹՅՈՒՆՅԱՆ ՀԱՅԿ**

**ԳՐԻԳՈՐՅԱՆ ՎԻԼԵՆ ՄԱՐՏԻՐՈՍՅԱՆ ԿԱՐԵՆ**

**ԴԱՆԻԵԼՅԱՆ ՎԱՀԵ ՄՈՎՍԻՍՅԱՆ ԺԱՆ**

**ԴԱՎԹՅԱՆ ՇԱՆԹ**

**Դեմ ( 0 )**

**Ձեռնպահ ( 0 )**

**ՀԱՄԱՅՆՔԻ ՂԵԿԱՎԱՐԻ ՏԵՂԱԿԱԼ ԴԱՎԻԹ ՀԱՅՐԱՊԵՏՅԱՆ**

***2019թ. մարտի 29***

***ք. Կապան***

Հավելված

ՀՀ Սյունիքի մարզի Կապան համայնքի ավագանու

2019 թվականի մարտի 29-ի թիվ 22– Ն որոշման

**Կ Ա Ր Գ  
ՏԵՂԱԿԱՆ ԻՆՔՆԱԿԱՌԱՎԱՐՄԱՆԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  
 ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ  
 ԲՆԱԿԻՉՆԵՐԻ ՄԱՍՆԱԿՑՈՒԹՅԱՆ**

# 

1. Սույն կարգով սահմանվում է Հայաստանի Հանրապետության Սյունիքի մարզի Կապան համայնքի բնակիչների (այսուհետև` բնակիչներ) մասնակցությունը տեղական ինքնակառավարմանը, տեղական ինքնակառավարման մարմինների իրավասության շրջանակներում և նրանց գործունեության բնագավառներում:
2. Համայնքի բնակիչների մասնակցությունը տեղական ինքնակառավարմանը սահմանվում է որպես համայնքում իրականացվող գործընթաց, որի միջոցով`
3. բնակիչները տեղեկացվելու են տեղական ինքնակառավարման մարմինների գործունեության մասին.
4. բնակիչներն ուղղակի կամ անուղղակի ներգործություն են ունենալու համայնքի ղեկավարի և համայնքի ավագանու կողմից ընդունվող որոշումների վրա.
5. կազմակերպվելու են տեղական ինքնակառավարմանն առընչվող օրենսդրական և ենթաօրենսդրական կարևորագույն նախաձեռնությունների և նախագծերի, մասնավորապես՝ համայնքի զարգացման ծրագրի և տարեկան բյուջեի, համայնքի կողմից մատուցվող հանրային ծառայությունների ոլորտներում համայնքի ավագանու և համայնքի ղեկավարի որոշումների, համայնքի գլխավոր հատակագծի, քաղաքաշինական, բնապահպանական, կենսագործունեության միջավայրի ծրագրվող փոփոխությունների նախագծերի հանրային լսումներ կամ քննարկումներ, դրանց վերաբերյալ առաջարկությունները ընդունվելու և ներկայացվելու են նախաձեռնողներին և նախագծերի հեղինակներին.
6. կազմվելու, քննարկվելու և իրականացվելու են համայնքի կառավարմանն ու զարգացմանն ուղղված ծրագրեր.
7. կազմակերպվելու են և անց են կացվելու հանրային բաց լսումներ և քննարկումներ` մինչև համայնքի զարգացման հնգամյա ծրագիրը և տարեկան բյուջեի նախագծերը համայնքի ավագանու հաստատմանը ներկայացնելը, այդ մասին նախապես՝ առնվազն 15 օր առաջ, նյութերը հրապարակելով ինտերնետային կայքում, հեռահաղորդակցության միջոցներով, մամուլով, ԶԼՄ և այլ հնարավոր միջոցներով.
8. բնակիչները իրազեկվելու և (կամ) ներգրավելու են համայնքի տարածքում կազմակերպվող ուսուցման և վերապատրաստման ծրագրերում:
9. Համայնքի բնակիչներից ավագանու նիստում քննարկելու համար օրենքով նախատեսված կարգով ներկայացված դիտողություններն ու առաջարկությունները ենթակա են ավագանու նիստում քննարկման:
10. Համայնքի բնակիչ հանդիսացող անձը տեղական ինքնակառավարմանը կարող է մասնակցել անհատապես կամ ընդգրկվելով որևէ աշխատանքային խմբում կամ խորհրդում, նախապես այդ մասին գրավոր դիմելով համայնքի ղեկավարին կամ համայնքի ավագանուն, ինչպես նաև վերջիններիս կողմից որևէ հարցի քննարկման համար հրավեր ստանալու դեպքում:
11. Տեղական ինքնակառավարմանը մասնակցության իրավունք ունի համայնքում հաշվառված տասնվեց տարին լրացած յուրաքանչյուր անձ:
12. Համայնքի ավագանու նիստի օրակարգում հարց ընդգրկելու նախաձեռնությամբ կարող են հանդես գալ համայնքի բնակիչների ոչ պակաս քան մեկ տոկոսը:
13. Ավագանու նիստի օրակարգում հարց ընդգրկելու նախաձեռնությունը ստորագրում են համայնքի` դրան կողմ բնակիչները և ներկայացնում համայնքի ղեկավարին:
14. Համայնքի բնակիչների գրավոր նախաձեռնությունը ներկայացվելուց հետո՝ տասնօրյա ժամկետում այն ուսումնասիրվում է համայնքապետարանի աշխատակազմում:
15. Համայնքի ավագանու քննարկմանը ներկայացվող հարցի վերաբերյալ հարցի հեղինակը (բնակիչների ներկայացուցիչը) ավագանու որոշման նախագիծը և դրա ընդունման անհրաժեշտության հիմնավորումն ու որոշման նախագծի իրականացման ֆինանսական ծախսերի նախահաշիվները ներկայացնում է համայնքի ղեկավարին` այն ավագանու օրակարգ ներառելու համար, որն էլ քննարկվում է ավագանու նիստում ոչ ուշ, քան համայնքի ղեկավարի կողմից դրա ստանալուց հետո՝ մեկ ամսվա ընթացքում ավագանու կանոնակարգին համապատասխան:
16. Նույն նախաձեռնությունն ավագանու քննարկմանը կարող է կրկին ներկայացվել և օրենքով սահմանված կարգով քննարկվել` դրա հերթական քննարկումից առնվազն վեց ամիս հետո ըստ սույն կարգով սահմանված հաջորդականության, համաձայն ավագանու կանոնակարգի:
17. Համայնքի ավագանու քննարկմանը ներկայացվող հարցերի հեղինակ հանդիսացող նախաձեռնող բնակիչների ընտրած ներկայացուցչին ավագանու որոշման նախագծի, դրա հիմնավորման և որոշման նախագծի իրականացման ֆինանսական ծախսերի նախահաշիվները կազմելուն աջակցելու համար աշխատակազմի քարտուղարի հանձնարարությամբ մասնակից են դառնում աշխատակազմի համապատասխան մասնագետները:
18. Համայնքապետարանի աշխատակազմի քարտուղարը համայնքի բնակիչներին, հասարակության ներկայացուցիչներին զանգվածային լրատվամիջոցներով, համայնքի ինտերնետային կայքով կամ այլ տեղեկատվական միջոցներով իրազեկում է տեղական ինքնակառավարման մարմինների գործունեության մասին և կազմակերպում է վերջիններիս մասնակցությամբ միջոցառումներ:

**Աշխատակազմի քարտուղար` Ն. Շահնազարյան**